CELEX: 62014FB0143
Language: mt
Date: 2015-03-25 00:00:00
Title: Kawża F-143/14: Digriet tat-Tribunal għas-Servizz Pubbliku (L-Ewwel Awla) tal-25 ta’ Marzu 2015 – Singou vs Il-Kunsill (Servizz Pubbliku — Membru tal-persunal bil-kuntratt — Ċaħda ta’ lment dwar fastidju psikoloġiku — Nuqqas ta’ tiġdid tal-kuntratt — Assenza ta’ lment — Inammissibbiltà manifesta)

11.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 155/44
            
         Digriet tat-Tribunal għas-Servizz Pubbliku (L-Ewwel Awla) tal-25 ta’ Marzu 2015 – Singou vs Il-Kunsill
   (Kawża F-143/14)
   ((Servizz Pubbliku - Membru tal-persunal bil-kuntratt - Ċaħda ta’ lment dwar fastidju psikoloġiku - Nuqqas ta’ tiġdid tal-kuntratt - Assenza ta’ lment - Inammissibbiltà manifesta))
   (2015/C 155/64)
   Lingwa tal-kawża: il-Franċiż
   
      Partijiet
   
   
      Rikorrent: Simplice Gervais Singou (Brussell, il-Belġju) (rappreżentanti: O. Dambel, avukat)
   
      Konvenut: Il-Kunsill tal-Unjoni Ewropea
   
      Suġġett tal-kawża
   
   Talba għall-annullament tad-deċiżjoni tal-Awtorità tal-Ħatra tal-5 ta’ Marzu 2009 li tiċħad ilment dwar fastidju psikoloġiku mressaq mir-rikorrent u talba għall-annullament tad-deċiżjoni tal-Awtorità tal-Ħatra tat-12 ta’ April 2012 li permezz tagħha l-Awtorità tal-Ħatra rrifjutat li ġġedded jew li tbiddel il-kuntratt tar-rikorrent minn membru tal-persunal bil-kuntratt għal żmien determinat f’kuntratt ta’ membru tal-persunal bil-kuntratt għal żmien indeterminat, kif ukoll it-talbiet għad-danni għad-dannu materjali u morali allegatament imġarrba.
   
      Dispożittiv
   
   
               1)
            
            
               Ir-rikors huwa miċħud bħala manifestament inammissibbli.
            
         
               2)
            
            
               It-talba għal għajnuna ġudizzjarja hija miċħuda.
            
         
               3)
            
            
               S. G. Singou huwa kkundannat għall-ispejjeż rispettivi tiegħu.